# Антонис ван Дайк

### от Уикипедия, свободната енциклопедия

Антонис ван Дайк фламандски художник
Роден: | 22 март 1599 Антверпен, днес Белгия
Починал: | 9 декември 1641 Лондон

Антонис ван Дайк (нидерл. Anthonis van Dyck) е фламандски художник, по-късно водещ придворен художник в Англия. Той е известен със своите портрети на членове от кралското семейство. Творчеството му повлиява силно английската портретна живопис.

## [редактиране] Живот и творчество

Ван Дайк е роден в Антверпен. През 1615 г. става независим художник, което не се среща често по това време. В младите си години е главен асистент на Рубенс. През 1620 г. пристига в Англия, но не успява да бъде представен на крал Джеймс I. След 4 месеца се връща във Фландрия. След това заминава за Италия, където остава 6 години, изучавайки италианските майстори и поставяйки началото на кариерата си като успешен портретист. През 1627 г. той се връща в Антверпен, където за няколко години рисува множество шедьоври.

Неговата слава достига до ушите на крал Чарлс I, който го кани в Англия. През 1632 г. художникът пристига отново в Лондон. Успехът му там е бърз. Той рисува портрети на краля, на кралица Хенриета, на децата на краля, на Томас Уентуърт - граф на Страфорд и много други придворни персонажи, в допълнение портрети на себе си и любовницата си Маргарет Лемон. През юли 1632 г. той получава рицарско звание, а през 1633 г. званието “кралски художник”. Получава също значителна пенсия и се омъжва за дъщерята на лорд Рутвен. През 1634 г. прави кратко пътуване до Антверпен, а през 1641 г. до Франция.

В късния период на живота си той извършва само кратки довършителни работи по портрети, нарисувани от учениците му, но планирани по негов дизайн.

Ван Дайк умира през 1641 г. в Лондон и е погребан в Катедралата Св. Павел. Той оказва голямо влияние на английската портретна живопис, затова някои последователи го наричат основател на английската живописна школа. В Англия е известен характерния костюм "Ван Дайк". На негово име има също наречен пигмент за маслени бои – кафяво “Ван Дайк”.

Общомедия разполага с
мултимедийно съдържание за Антонис ван Дайк.
Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD%D0%B8%D1%81_%D0%B2%D0%B0%D0%BD_%D0%94%D0%B0%D0%B9%D0%BA_e6dc.html“.

Категория: Фламандски художници

##### Views

- Статия
- Беседа
- Текуща версия

##### Търсене

##### На други езици

- Català
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Ido
- Italiano
- 日本語
- Lëtzebuergesch
- Nederlands
- ‪Norsk (bokmål)‬
- Occitan
- Polski
- Português
- Русский
- Sicilianu
- Slovenščina
- Svenska
- Українська